Pues anda que nació inquietu 2011. De momentu, al Ayuntamientu de Llanes ya-y dieren la  primera na frente, que diría Espiridión Pichinche: tres mil euracos del ala, más lo que te rondaré morena, por construyir un aparcamienty onde-yos salió del arcu de trunfu a los (presuntos) amos del cortixu. No problem: paga (otra vegada) el pueblu. Pero como nun hai primera sin segunda, que diría Mincho Calandraca, está al caer el fallu del Supremu sobre el plan d'urbanismu. Dalguien qu'anda per ehí se teme lo peor. Nun importa: Llanes aguántalo tóu. La tercera ye la vencida, dixo Cástulo Guantique. Y oyer  «vencida» ye alcordase del PP. Por algo sedrá. Total, que vamos pasalo pipa d'equí a mayu, mes de les flores y de los axustes de cuentes políticos -en Llanes y fuera de Llanes-, con un PSOE qu'agoniza víctima de «urbanitis crónica» equí y asfisiáu pola crisis allá, y un PP empeñáu n'inmolase. Sedrá sadismu, pero esti 2011 sulivéllame, que diría Carlos Mejía Godoy (y los de Palacagüina).